जकात की पांचवी किसम में गर्दन आजाद कराने का मामला है. इस का मतलब यह है कि मौजूदा दौर में इस मद में कैदियों को भी छुड़ाने के प्रयास में ज़कात की रक़म खर्च की जा सकती है. "गारेमीन" जकात की छठी किस्म है, जिससे वह परिवार मुराद है जो अपने बाल बच्चों और घर का खर्च उठाने से परेशान हो. उनके पास नकद रक़म भी ना हो. ऐसा सामान भी ना हो जिसे बेचकर वह कर्ज अदा कर सकें. दूसरे वह जिम्मेदार जिन्होंने किसी की जमानत दी और फिर उसकी अदायगी उनके जिम्मा हो गई या किसी की फसल तबाह या कारोबार में घाटा हो गया इस बुनियाद पर वह कर्जदार हो गया. इन सब लोगों की जकात की रकम से मदद करना जायज है.